మన ఊరి పాండవులు
మన వూరి పాండవులు బాపు దర్శకత్వంలో, ముళ్ళపూడి వెంకటరమణ రచయితగా కృష్ణంరాజు, మురళీమోహన్, చిరంజీవి, ప్రసాద్ బాబు, రావుగోపాలరావు ప్రధానపాత్రల్లో నటించిన 1978 నాటి తెలుగు చలనచిత్రం.
సుంకర సత్యనారాయణ
ప్రజానాట్యమండలి అధ్వర్యంలో ప్రజలకు రాజకీయ సందేశాలను అందించడానికి జానపద రూపంలో జరిగే ఉద్యమ నాటకాలను రచించాడు. ప్రజలలో చైతన్యం కలిగించే అనేక బుర్రకథలను రాసాడు. వాటిలో కష్టజీవి, అమరజీవి, రుద్రమదేవి, కందుకూరి వీరేశలింగం, మహారథి కామ వంటివి ముఖ్యమైనవి. అనేక కథలను కూడా రాసాడు. అతడు వాసిరెడ్డి భాస్కరరావు తో కలసి 1945లో "ముందడుగు" మరియు 1947లో "మా భూమి" నాటకాలను రంచించాడు. ఈ నాటకాలలో జమీందారీ వ్యవస్థలో కుల వివక్ష మరియు హైదరాబాదు నిజాం నియంతృత్వ పోకడలను తెలియజేసారు. వారిచ్చిన సందేశాన్ని ప్రజలకు చేరువ కావడానికి బుర్రకథల రూపంలో కూడా రాసారు. వారిద్దరూ "సుంకర-వాసిరెడ్డి ద్వయం" గా పేరొందారు. వారు తెలుసు సినిమా కథలు, సంభాషణలు మరియు పాటలు రచించారు. వీరిద్దరూ 1952 లో తాతినేని ప్రకాశరావు దర్శకత్వంలో విడుదలైన పల్లెటూరు, 1954 లో పరివర్తన సినిమాలకు సంభాషణలు రాసారు. సత్యనారాయణ 1956లో "ఇది నిజం" సినిమాకు కథను రాసాడు. 1959లో నమ్మిన బంటు సినిమాకు కథ మరియు సంభాషణలు రాసాడు.